Rita Naa Odoley Sowah

Wɔatwerɛ nsɛm wei ɛwɔ Asante kasa mu

Rita Naa Odoley Sowah (wɔwoo no 2 Kitawonsa 1968) yɛ Ghana amanyɔni. Ɔyɛ Ɔman Demokrasi Mmrahyɛ Badwa (NDC) no muni Ɔyɛ mmrahyɛbadwani ma La Dade Kotopon Mmrahyɛbadwam mpɛsoa. Ɔyɛ Labadi kuromni wɔ Greater Accra Mantam mu, kan no na ɔyɛ Municipal Chief Executive (MCE) ma La Dade kotopon Municipal Assembly (LADMA) firi afe 2013 kosi afe 2017.

 Ne mmofraase abrabɔ 
Wɔwoo Rita Naa Odoley Sowah wɔ 2 Kitawonsa 1968. Ɔyɛ Nkran ni na ɔyɛ La kuromni a wɔsan frɛ no Labadi wɔ Greater Accra Mantam wɔ Ghana.

 Adwuma 

 Adwuma a ɔyɛe mfiase 
Sowah yɛɛ adwuma sɛ ɔkyerɛwfo (secretary) wɔ Premix Secretariat a ɛhyɛ Mpataayi Badwa a ɛwɔ Ghana (Fisheries Commission of Ghana) ase. Ɔsan nso yɛɛ adwuma sɛ Data Entry Officer wɔ Department of National Lotteries a seesei ɛyɛ National Lottery Authority wɔ Ghana ne sɛ ɔkyerɛwfo (secretary) wɔ La Dade Kotopon Mmarahyɛ Badwam no adwumayɛbea.

 Kuropɔn Adwumayɛfo Panyin 
Ɔyɛɛ Municipal Chief Executive (MCE) a odi kan maa La Dade kotopon Municipal Assembly (LADMA) firi afe 2013 kosi afe 2017. Ɔsan nso yɛɛ Ɔman Fekuw a Ɛhwɛ Mpɔtam Hɔ Ghana so (National Association of Local Authorities of Ghana - NALAG) sikakorafoɔ (treasurer).

 Amanyɔsɛm 

 Mmarahyɛ Badwa no mu mmɔdenbɔ 
Ɔtu mmirika kɔ NDC primaries sɛ wɔbɛpaw no sɛ wɔn candidate a ɔrekɔ 2020 abatoɔ no mu na odii nkonim.  Ɔyɛɛ abakɔsɛm sɛ ɔbaa a odi kan a odii nkonim wɔ La Dade-Kotopon mmarahyɛ badwa akongua no mu wɔ afe 2020 Mmarahyɛ Bagua abatoɔ no mu. Odii nkonim denam 47,606 a onyaeɛ a ɛgyina hɔ ma 53.67% bere a Joseph Gerald Tetteh Nyanyofio a ɔbɛn no paa a ɔfiri NPP no nyaa amba 41,101 a ɛgyina hɔ ma 46.33%..  Ɔyɛ mmaa aduanan (40) a wɔregyina wɔn Mmrahyɛbadwam mpɛsoa ananmu wɔ Mmarahyɛ Badwa a ɛtɔ so nson (8) firi Ɔpɛpɔn bosome da a ɛtɔ so nson (7) afe 2021 no mu baako.

 Mmarahyɛbadwani 
Sowah kaa ntam sɛ Mmarahyɛbadwani a ogyinaLa Dade Kotopon Mmrahyɛbadwam mpɛsoa ananmu wɔ Ghana Mmarahyɛ Badwa a ɛtɔ so awɔtwe (8) a ɛwɔ Ghana Amansin a ɛtɔ so anan (4) mu wɔ Ɔpɛpɔn bosome da a ɛtɔ so nson (7) afe 2021. Ɔsom sɛ ɔmannifoɔ wɔ Mmabun, Agumadi ne Amammerɛ Boayikuo (member on the Youth, Sports and Culture Committee) ne Mmarahyɛ Badwa no Boayikuo a ɛfa Bɔbeasu ne Mmofra ho (Gender and Children Committee of Parliament).

 N'abrabɔ mu nsɛm 
Sowah yɛ Kristoni.

 Ntotoho 

Nkyekyεmu:Ghana mmrahyɛbadwafoɔ 2021-2025